ТЕМА 4

**Княз Борис I през 852-863 г. и покръстването на българите**

Първият етап от управлението на княз Борис I се характеризира с опитите му да води активна външна политика. Българският владетел се намесва в конфликта между Немското кралство и Великоморавия.

Византия подкрепя Великоморавия и така се стига до две неуспешни за България войни 853 г. срещу немците и 853-856 г. срещу Византия. Българите сключват мирен договор през 863 г. Според едно от условията на мира българският владетел се задължава да приеме християнството от Византия.

До средата на IX в. България е езическа страна. Християнството обаче вече е проникнало дори във владетелския двор. Известно е, че най-големият син на хан Омуртаг е лишен от престола, защото приема християнството, а. сестрата на княз Борис I също е била християнка.

Актът на покръстването първоначално се осъществил в тесен кръг, най-напред били кръстени българските пратеници в Константинопол, а след това ханът и най-близкото му обкръжение.

Годината на покръстването е спорна поради твърде малкото извори за това, но като най-приемливи са се наложили годините 864-865 г.

Българският владетел получил титлата княз и името Михаил. Той е известен като княз Борис Михаил Първи– кръстителят на България

Покръстването не минало безпроблемно, част от прабългарската аристокрация ръководена от представители на 52 видни прабългарски рода повдигнала бунт срещу покръстването.

Българският църковен въпрос бил решен на осмия вселенски събор 869-70 година проведен във византийската столица.Решението било българската църква да е самоуправляваща се под върховенството на Константинополската патриаршия.

Върховен орган на управлението на българската църква бил синод, членовете на синода избирали български църковен глава, който имал ранг на архиепископ. Богослужението в българските църкви се водело на гръцки език, но още в самото начало започват преговори това да става на славянски език.